Maringa
Maringa (port. Maringá) – miestas pietryčių Brazilijoje, Paranoje, prie Pirapo upės, 436 km į šiaurės vakarus nuo Kuritibos. Per miestą eina Ožiaragio atogrąža. Chemijos, tekstilės, maisto pramonė. Žemės ūkio regiono prekybinis centras (kava, kukurūzai, medvilnė, sojos, žemės riešutai, ryžiai ir kt.). Veikia universitetas. Maringai būdinga modernistinė architektūra, dideli žaliųjų erdvių plotai. Miesto įžymybė – 1972 m. pastatyta kūgio pavidalo Maringos katedra (aukštis 124 m, aukščiausia visoje Lotynų Amerikoje).